open-index/open-wikipedia-markdown huggingface dataset:
Elisabeth av Russland

**Jelizaveta Petrovna** (russisk:Елизаве́та (Елисаве́т) Петро́вна, født  i Kolomenskoje nær Moskva i Russland, død  i St. Petersburg), også kjent som Jelisavet og Elizabeth, var russisk keiserinne fra 1741 til 1762. Hun var datter av Peter den store og Katarina I.

## Liv og virke
Hun involverte Russland i den østerrikske arvefølgekrig (1740–1748) og den prøyssiske syvårskrig (1756–1763). 

Hennes innenrikspolitikk tillot adelen å utnytte sin lokale makt og øke inntjeningen ved å nedsette dens forpliktelser overfor staten. Hun var sterkt påvirket av Frankrike: nytelsessyk, opptatt av ball, jakt og dyre toiletter (hun bar aldri den samme ballkjole to ganger og etterlot seg ved sin død 15&nbsp;000 kjoler og to kofferter med silkestrømper). Hun var ikke særlig interessert i regjeringsanliggender. Imidlertid skapte hennes motvilje mot henrettelser og tyske embedsmenn, samt Lomonosovs opprettelse av Moskvas universitet og Sjuvalovs grunnleggelse av St. Petersburgs kunstakademi, velvilje for henne.

Elisabeth ble verken lovformelig gift eller fikk barn. I stedet henter hun sin søsters sønn, den senere Peter III til Russland.

## Referanser


## Litteratur
* Daria Olivier: *Elisabeth von Russland. Die Tochter Peter des Großen*. Wien 1963.
* Tamara Talbot Rice: *Elisabeth von Russland. Die letzte Romanow auf dem Zarenthron*. München 1970.
* Boris Antonov: *Russian Tsars*. Saint Petersburg: Ivan Fiorodov Art Publishers, 2006. ISBN 5-93893-109-6.
* Robert Coughlan, Jay Gold, (red.): *Elizabeth and Catherine: Empresses of All the Russias*. London: Millington Ltd., 1974 ISBN 0-86000-002-8.
* Otto Hoetzsch: *The Evolution of Russia*. trans. Rhys Evans. London: Thames and Hudson, 1966.
* Virginia Rounding: *Catherine the Great: Love, Sex and Power*. London: Hutchinson, 2006. ISBN 0-09-179992-9.

## Eksterne lenker
* 
* 
*
Kulturmedium

Et **kulturmedium** er et sterilt og vannholdig medium med alle uorganiske og organiske næringsstoffer som er nødvendig for vekst av mikroorganismer. Det kan også tilsettes agar og helles i sterile petriskåler. Vekst av ulike celler på agarskålene danner kolonier.

## Se også
* Mikrobiologi
* Bakterier
Le Temps

***Le Temps*** er en sveitsisk franskspråklig dagsavis. Daglig opplag vil være 35 667 eksemplarer i 2025. Madeleine von Holzen har vært sjefredaktør siden 2021. *Le Temps* utkommer i berlinerformat.

*Le Temps* ble grunnlagt i 1998, som en sammenslåing av *Journal de Genève-Gazette de Lausanne* og *Le Nouveau Quotidien*. Avisen tilhører Fondation Aventinus.

## Referanser


## Eksterne lenker
*
Georg Hólm

**Georg Hólm** (født 6. april 1976), også kjent som *Goggi*, er bassist i det islandske bandet Sigur Rós. Hólm er utdannet innen film, og har bodd en kort periode i Brighton, England.

Det første sporet på albumet *[[Hvarf-Heim]]*, som ble gitt ut i forbindelse med lanseringen av dokumentaren *[[Heima]]* i 2007, er oppkalt etter hans stedatter Salka.

## Referanser


## Eksterne lenker
* 
* 
*
Font Màgica

**Font Màgica** (**Den magiske fontenen**) er en samling fontener befinner seg i Avinguda Maria Cristina ved Plaça d'Espanya ved Montjuïc i Barcelona. I sommerhalvåret holdes det lyd- og lysshow med fontenene.

De ble bygd i forkant av Verdensutstillinga i 1929 av arkitekten Carles Buïgas på stedet hvor Quatre Columnes av Josep Puig i Cadafalch hadde stått fram til 1928. Bygginga av fontenene tok mindre enn et år. I 1980-åra la man til musikk, og like før De olympiske leker i 1992 ble fontenene totalrestaurert.

## Eksterne lenker
* 
* Bilder av og historien til Fonta Màgica på hjemmesida til distriktet Sants-Montjuïc
Papilio aegeus

***Papilio aegeus*** er en sommerfugl i familie-gruppen svalestjerter. Den lever i Australia, New Zealand og helt sørøst i Asia.

## Utseende
Kroppen har et ytre skjelett (hudplater) som holder de bløte indre organer på plass. Det ytre hudskjelettet er bygd opp for det meste av kitin. Bakkroppens indre organer består av fordøyelsesorganer, forplantningsorganer og åndedrett. Åndedrettet hos sommerfugler foregår ikke ved lunger, men ved at luft hentes inn og ut av kroppen gjennom små hull i hudskjelettet (spirakler). I kroppen er det et svært finmasket system av trakéer som leder oksygenet til kroppens vitale deler. En blodvæske som sirkulerer i kroppen, pumpes rundt av et avlangt rørformet hjerte. Brystpartiet består for det meste av vingenes muskulatur. Sanseorganer, for syn, smak og lukt er stort sett plassert i hodet. Nervesystemet består av en bukmarg med to nervestrenger og én nerveknute (ganglion) i hvert kroppssegment. Den første nerveknuten, som ligger foran munnåpningen, er spesielt stor og omtales som hjerne.

Larvens hode består av en hard hodekapsel med noen punktøyne. Under øynene er det noen små antenner larven bruker til å finne riktig føde. Larvens bakkropp består nesten bare av fordøyelsessystemet. Dette er ganske kort og mye av maten larven spiser passerer før all næringen er tatt opp. Avføringen kommer ut som små kuler helt bakerst på kroppen. Larvene ånder gjennom åpninger i hudskjelettet (spirakler), langs kroppens sider.

## Levevis
Paringen skjer ved sammenkobling mellom de to kjønnene.

Larven er radikalt forskjellige fra de voksne, både i levevis og i kroppsbygning. Larven lever som plantespiser.

*Papilio aegeus* tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Mellom larvestadiet og det voksne stadiet er et puppestadium, en hvileperiode, der sommerfuglens indre og ytre organer endres. Larvens bøyelige og myke kropp omdannes til en puppe med hardt skall. Når skallet er hardt begynner omdanningen fra larve til den voksne (imago) sommerfuglen. De indre organer brytes i varierende grad ned til en cellemasse. En omorganisering skjer og dyret bygges opp igjen. Puppeperioden varierer etter temperaturen.

## Systematisk inndeling

* sommerfugler (Lepidoptera) 
** gruppe / overfamilie dagsommerfugler (Papilionoidea)
*** familie svalestjerter (Papilionidae) 
**** delgruppe Papilioninae
***** slekt *[[Papilio]]*
****** ***Papilio aegeus*** Donovan, 1805

## Kilder
* www.funet.fi – Lepidoptera database
* Papilionidae – revised GloBIS/GART species checklist 

## Eksterne lenker
* 
* ''Papilio aegeus'' – www.nic.funet.fi/
Parc de l’Espanya Industrial

**Parc de l'Espanya Industrial** er en park mellom bydelene Sants og Hostafrancs i distriktet Sants-Montjuïc i den katalanske byen Barcelona. Den ligger rett ved jernbanestasjonen Barcelona Sants.

Parken ble konstruert i 1985 av arkitektene Peña Ganchegui og Ruiz. Navnet stammer fra tekstilfabrikken Espanya Industrial som lå på stedet fram til 1985.
Parc Zoològic de Barcelona

**Parc Zoològic de Barcelona** (**Dyreparken i Barcelona**) ligger i Parc de la Ciutadella i den katalanske byen Barcelona. Beliggenheten ble valgt fordi bygningene i parken ble ledige etter Verdensutstillinga i 1888. Den ble åpna på Catalonias nasjonaldag, 11. september, 1892, og de første dyra kom fra samlinga til Lluís Martí i Codolar. Han hadde tidligere hatt dem på gården sin i Horta.

Dyreparken i Barcelona har en av de viktigste samlingene av dyr i Europa. I mange år, nærmere bestemt fra 1966 til 2003 var hovedattraksjonen den berømte albinogorillaen Floquet de Neu (*Snøfnugg*).
## Eksterne lenker
*
Orri Páll Dýrason

**Orri Páll Dýrason** (født 1977) er trommeslager i det islandske bandet Sigur Rós. Dýrason erstattet tidligere trommeslager Ágúst Ævar Gunnarsson som forlot bandet i 1999 for å utdanne seg innen grafisk design. 1. oktober 2018 forlot Dýrason bandet.

## Biografi
Dýrason er født og oppvokst på Island. Han giftet seg i 2005 med Lukka Sigurðardóttir.

## Eksterne lenker
* 
* 
*
Papilio antimachus

***Papilio antimachus*** er en sommerfugl i familie-gruppen svalestjerter. Den lever i det tropiske Sentral-Afrika.

## Utseende
En svær, svært langvinget, oransje og svart sommerfugl. Vingespennet kan nå opp til 23 centimeter, den er dermed med god margin den største dagsommerfuglen i Afrika og en av de største i verden. På kroppsform og farge kan den ligne på sommerfuglene i gruppen Acraeini, men den er mange ganger så stor som dem. Den ligner overflatisk svært lite på andre svalestjerter.

## Levevis
Denne arten lever i tropisk skog. Den er svært giftig, de oransje og svarte fargene signaliserer dette, slik at fugler sjelden forsøker å spise den.

## Utbredelse
Arten er utbredt fra Angola i sør til Ghana, Nigeria og Uganda i nord.

## Systematisk inndeling

* sommerfugler (Lepidoptera) 
** gruppe / overfamilie dagsommerfugler (Papilionoidea)
*** familie svalestjerter (Papilionidae) 
**** delgruppe Papilioninae
***** slekt *[[Papilio]]*
****** ***Papilio antimachus*** Drury, 1782

## Kilder
* www.funet.fi – Lepidoptera database
* Papilionidae – revised GloBIS/GART species checklist 

## Eksterne lenker
* 
* ''Papilio antimachus'' – www.nic.funet.fi/
Rupert Hine

**Rupert Neville Hine** (født 1947 i London, død 4. juni 2020) var en britisk musiker og plateprodusent fra synth pop–æraen, med deltakelse innen produksjoner hos blant andre Tina Turner, Howard Jones, Saga, The Fixx, Camel, Bob Geldof, Thompson Twins, Stevie Nicks, Chris de Burgh, Suzanne Vega, Rush og Duncan Sheik. Totalt deltok han på over 100 utgivelser som plateprodusent. På flere av utgivelsene skrev han også låter og deltok som musiker. Hine spilte inn 11 utgivelser i eget navn.

Hine var grunnlegger av bandet Quantum Jump og spilte også inn under navnet Thinkman, som han unnfanget som et virtuelt band. Utgivelsene «Immunity», «Waving Not Drowning» og «Wildest Wish to Fly» regnes for å være hans mest populære verker blant fansen.

Etter at han ble regnet for å være en suksessfull plateprodusent for den internasjonale musikkindustrien gjennom hele 1980-tallet, fikk hans egne utgivelser større oppmerksomhet blant musikkentusiaster, andre artister og musikkritikere. Den tyske elektroniske artisten Bob Humid hevdet at han hentet mye av sin inspirasjon fra Hines produksjon.

Fra september 2003 arbeidet Hine arbeidet med et nytt musikkselskap sammen med venn og lyriker David MacIver Robinson og jobbet mot både nye artister såvel som etablerte.

## Egen diskografi

## Produksjoner

## Referanser


## Eksterne lenker
* 
* 
* 
* Nekrolog (engelsk)
Estadi de Sarrià

**Estadi de Sarrià** var et flerbruksstadion i Barcelona, Catalonia, Spania. Det ble åpna 18. februar 1923 og ble opprinnelig brukt som hjemmebane for RCD Espanyol. Stadionet hadde en kapasitet på 43&nbsp;667 tilskuere. Det ble solgt og deretter stengt i 1997 på grunn av klubbens dårlige økonomi, og Espanyol spiller nå hjemmekampene sine på Estadi Olímpic Lluís Companys i påvente av å få bygd et nytt stadion.

Tre minneverdige kamper i VM i fotball 1982 ble spilt på Estadi de Sarrià, blant annet s dramatiske 3-2-seier over , da den italienske spissen Paolo Rossi skåret hat-trick.

## Eksterne lenker
* Estadios de Espana
* Stadiumguide.com
Sjøslag

**Sjøslag** er en betegnelse som i sin opprinnelige betydning av ordet henviser til en militær trefning til sjøs, der de stridende parter kjemper mot hverandre fra hver sine skip. Eksempelvis som ved slaget ved Svolder. I overført betydning benyttes ordet også om en sosial sammenkomst der det blir konsumert store mengder alkohol. 

## Se også
* Sjøkrig

## Referanser
Kjartan Sveinsson

**Kjartan Sveinsson** (født 2. januar 1978) er en islandsk musiker.

Han spiller keyboard, gitar og flere andre instrumenter, og var mellom 1998 og 2013 medlem av det islandske bandet Sigur Rós.

Sveinsson, som tilbrakte deler av sin barndom på Furnes og i Lommedalen, har også opptrådt under pseudonymet «The Lonesome Traveller» sammen med bandkollega Orri Páll Dýrason og sin hustru, Maria Huld Markan Sigfúsdóttir, som er fiolinist i gruppen Amiina.

I 2016 ga han ut sammen med performance-kunstneren Ragnar Kjartansson operaen i fire akter *Der Klang der Offenbarung des Göttlichen.*

## Referanser


## Eksterne lenker
* 
* 
*
Papilio homerus

***Papilio homerus*** er en sommerfugl i familiegruppen svalestjerter. Det er den største sommerfuglen på den vestlige halvkule. Den lever på Jamaica.

## Utseende
Kroppen har et ytre skjelett (hudplater) som holder de bløte indre organer på plass. Det ytre hudskjelettet er bygd opp for det meste av kitin. Bakkroppens indre organer består av fordøyelsesorganer, forplantningsorganer og åndedrett. Åndedrettet hos sommerfugler foregår ikke ved lunger, men ved at luft hentes inn og ut av kroppen gjennom små hull i hudskjelettet (spirakler). I kroppen er det et svært finmasket system av trakéer som leder oksygenet til kroppens vitale deler. En blodvæske som sirkulerer i kroppen, pumpes rundt av et avlangt rørformet hjerte.

Brystpartiet består for det meste av vingenes muskulatur. Sanseorganer, for syn, smak og lukt er stort sett plassert i hodet. Nervesystemet består av en bukmarg med to nervestrenger og én nerveknute (ganglion) i hvert kroppssegment. Den første nerveknuten, som ligger foran munnåpningen, er spesielt stor og omtales som hjerne.

Larvens hode består av en hard hodekapsel med noen punktøyne. Under øynene er det noen små antenner larven bruker til å finne riktig føde. Larvens bakkropp består nesten bare av fordøyelsessystemet. Dette er ganske kort og mye av maten larven spiser passerer før all næringen er tatt opp. Avføringen kommer ut som små kuler helt bakerst på kroppen. Larvene ånder gjennom åpninger i hudskjelettet (spirakler), langs kroppens sider.

## Levevis
Paringen skjer ved sammenkobling mellom de to kjønnene.

Larven er radikalt forskjellige fra de voksne, både i levevis og i kroppsbygning. Larven lever som plantespiser.

*Papilio homerus* tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Mellom larvestadiet og det voksne stadiet er et puppestadium, en hvileperiode, der sommerfuglens indre og ytre organer endres. Larvens bøyelige og myke kropp omdannes til en puppe med hardt skall. Når skallet er hardt begynner omdanningen fra larve til den voksne (imago) sommerfuglen. De indre organer brytes i varierende grad ned til en cellemasse. En omorganisering skjer og dyret bygges opp igjen. Puppeperioden varierer etter temperaturen.

## Systematisk inndeling

* sommerfugler (Lepidoptera) 
** gruppe / overfamilie dagsommerfugler (Papilionoidea)
*** familie svalestjerter (Papilionidae) 
**** delgruppe Papilioninae
***** slekt *[[Papilio]]*
****** ***Papilio homerus*** Fabricius, 1793

## Kilder
* www.funet.fi – Lepidoptera database
* Papilionidae – revised GloBIS/GART species checklist 

## Eksterne lenker
* 
* ''Papilio homerus'' – www.nic.funet.fi/
Science Fiction Museum and Hall of Fame

**Science Fiction Museum and Hall of Fame** hevder å være verdens fremste science fiction-museum.  Muséet ligger inne i arkitekten Frank Gehry's landemerke, Experience Music Project (EMP)-bygningen, som ligger ved foten av Space Needle i byen Seattle i Washington, USA.  Det ble grunnlagt av Paul Allen og Jody Patton og ble åpnet 18. juni 2004. Blant de tidligeste medlemmene av muséets styre kan en nevne Steven Spielberg, Ray Bradbury, James Cameron, George Lucas og Arthur C. Clarke. Blant dets samlinger av gjenstander finner man blant annet kaptein Kirk's kommandostol fra *[[Star Trek]]*, B9-roboten fra *[[Lost in Space]]*, og domen fra filmen *[[Silent Running]]*. Troféet fra Ansari X Prize er for tiden utstilt i muséets lobby.

Muséet er inndelt i flere gallerier med et felles tema, som for eksempel «Homeworld», «Fantastic Voyages», «Brave New Worlds» og «Them!». Hvert galleri har utstilt relaterte memorabilia (filmprops, førsteutgaver, kostymer og modeller) i store utstillingsmontre, samt postere og interaktive skjermer for å beskrive de forskjellige emnene.

## Science Fiction Hall of Fame
«Science Fiction Hall of Fame» ble opprettet som «Science Fiction and Fantasy Hall of Fame» i 1996 av *Kansas City Science Fiction and Fantasy Society* i Kansas City, Missouri og *Center for the Study of Science Fiction* ved University of Kansas. «Hall of Fame» flyttet til Seattle i 2004, og ble en del av Science Fiction Museum. Ved opprettelsen var det bare forfattere som kunne velges inn, men fra 2005 av ble «Hall of Fame» utvidet til også å omfatte andre media enn de litterære. Nominasjoner og innsettelser gjøres i fire kategorier: Film, Litteratur, Media og Åpen. Siden opprettelsen har «Hall of Fame» hatt to ledere: Keith Stokes (1996–2001) og Robin Wayne Bailey (2002-d.d.).

Medlemmer av «Science Fiction Hall of Fame» er pr. 2007:

## Eksterne lenker
* 
* Science Fiction and Fantasy Hall of Fame
* Center for the Study of Science Fiction 
* Sci-Fi Synergy av Edward Rothstein, *[[The New York Times]]*, 24. mai 2005.
Spekepølse

**Spekepølse** er en samlebenevnelse for en rekke pølsetyper som er konservert gjennom salting (speking) og/eller røyking og tørking. Spekepølser lages av hakket eller kvernet, renskåret kjøtt og fett som tilsettes ulike smaker, gjennom tilsetninger av krydder, urter, alkohol og lignende. I noen typer brukes også blod og innmat som ingredienser.

## Fremstilling

### Tradisjonell

Spekepølser har blitt laget i Norge siden vikingtiden, typisk i forbindelse med slakting. Kjøtt og innmat ble saltet eller røkt, og deretter hengt til tørk på stabburet.

### Industriell
I moderne fremstilling tilsettes pølsene melkesyrebakterier som forbruker sukker og danner melkesyre. Melkesyren gir spekepølsene en syrlig smak, og gir samtidig et utrivelig miljø for skadelige bakterier.

## Pølsetyper

**Tradisjonspølser:**
* Svartpølse eller stabburpølse
* Morrpølse
* Innmatpølse
** Haggis
* Fårepølse
* Viltpølse
** Elgpølse
** Hjortepølse
**Nyere pølsetyper:**
* Salami (fellesbetegnelse for flere typer)
** Pepperoni
** Chorizo
**Spesialpølser:**
* Cognacpølse
* Rødvinspølse
* Ølpølse

## Se også
* Spekemat
* Spekeskinke
* Spekekjøtt
Calpinae

* *[[Calyptra]]*

**Calpinae** er en gruppe av sommerfugler som hører til familien praktfly (Erebidae). Tidligere ble den vanlige arten flikfly (*Scoliopteryx libatrix*) regnet til denne gruppen, men når er den plassert i en annen underfamilie, og denne gruppen omfatter bare én europeisk art.

## Utseende
Middelsstore til svært store, ofte brune nattfly med brede, trekantede forvinger.

## Levevis
En del arter av nattfly lever av fruktsafter som de suger i seg. Disse har utviklet en spiss sugesnabel som de bruker til å stikke gjennom fruktskallet. I alle fall en art, vampyrfly (*Calyptra eustrigata*), har tatt dette et steg videre. Den bruker den spisse sugesnablen sin til å stikke gjennom huden hos forskjellige pattedyr, og suger blod. Atferden har muligens utviklet seg fra å suge svette eller tårevæske, noe mange tropiske sommerfugler gjør. Vampyrflyet finnes i India, Sri Lanka og østover til Malaysia.

## Dødsvarselfly
Den amerikanske slekten dødsvarselfly (*Ascalapha*), med tre arter, blir noen ganger regnet til Calpinae, mens andre klassifikasjoner plasserer den i Catocalinae eller i den store underfamilien Ophiderinae. Hannen av *Ascalapha odorata* blir opptil 16&nbsp;cm i vingespenn og er dermed trolig det største insektet i Nord-Amerika. Den er mørkebrun med en silkeaktig glans, og flere brede, bølgete tverrbånd i vingene. Et karakteristisk trekk er at øyflekken midt i forvingen er formet som et 9-tall. *Ascalapha odorata* finnes fra Brasil til det sørlige USA. Den kan foreta lange vandringer og flyr fra Mellom-Amerika inn til de sørlige statene i USA om våren. Enkelte kan fly så langt nord som til Alaska. Den er også blitt innført til Hawaii. Larven lever på planter i erteblomstfamilien, særlig akasier, også på *[[Cassia]]* og på fiken (*Ficus*). Den kan gjøre noe skade i hager. De voksne sommerfuglene suger gjerne saft fra råtnende frukt. Mange steder, blant annet i Mexico og på Jamaica, er denne store, flaggermuslignende sommerfuglen i folketroen blitt betraktet som et dårlig varsel, gjerne om død om den kommer inn i et hus. Navn som "Black witch moth" og "Papilion-devil" gjenspeiler dette.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata – Homoneura
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Overfamilien Noctuoidea
************ Familien praktfly, Erebidae
************* Underfamilien Calpinae
************** slekten *[[Calyptra]]* Ochsenheimer, 1816 - én art i Europa:
*************** *[[Calyptra thalictri]]* (Borkhausen, 1790)

## Kilder
* Fauna Europaea Web Service Versjon 2.5 (2012) http://www.faunaeur.org/ 
## Eksterne lenker
*
Scandpower

**Scandpower** (etablert 1971 i Oslo) er et norsk konsulentselskap som tilbyr tjenester og programvarer innen risikostyring, helse, miljø og sikkerhet, kvalitetsstyring, pålitelighet, arbeidsmiljø og teknisk sikkerhet. Selskapet ble i 2010 en del av Lloyd's Register Group.

Scandpower ble etablert under påtrykk fra industriminister Finn Lied, som fikk Norsk Hydro, Elkem, Hafslund og Årdal og Sunndal Verk til å samle krefter og etablere et konsulentselskap som skulle jobbe med atomenergi. Det var også det Scandpower jobbet med initialt, men har siden utvidet til også å jobbe innen olje og gass, transport, landbasert industri og energi.

Scandpower har hovedkontor på Kjeller (Skedsmo kommune) og har norske avdelingskontor i Sandvika, Stavanger, Bergen, Trondheim og Sunndalsøra. I tillegg har Scandpower kontorer i Sverige (Stockholm, Göteborg og Malmö), Storbritannia (London, Bristol, Manchester og Aberdeen), USA (Houston), Kina (Beijing), Sør-Korea (Seoul), Australia (Melbourne, Perth og Sydney) og Malaysia (Kuala Lumpur).
  
Scandpower har i dag ca. 400 ansatte og lederen av selskapet er Bjørn Inge Bakken.

Tidligere bestod Scandpower av flere datterselskap; Scandpower Petroleum Technology, Scandpower Information Technology og Scandpower Risk Management. Førstnevnte ble i 2003 solgt til Energivekst, og heter i dag SPT Group. Det som i dag er Scandpower består kun av det som tidligere het Scandpower Risk Management.

## Referanser
Fasemodulasjon

**Fasemodulasjon** (**PM**) er en modulasjonsteknikk hvor bærebølgen faseforskyves i takt med informasjonssignalets amplitude. Ved fasemodulasjon holdes senderens output konstant, mens det er fasen, som endres i takt med Deviasjonen (modulationen.)

Fasemodulasjon er en modulasjonstype som ikke blir brukt mye kommersielt, men ved at lavfasefiltrene modulasjonssignalet innen det sendes inn modulatoren, blir det en modulasjon som er kompatibel med frekvensmodulasjon.

Fordelen ved fasemodulasjon (som ved frekvensmodulasjon) er at man oppnår større signal-til-støy forhold enn amplitudemodulasjon. Forbedringen er opp til 20 dB for gode FM-demodulatorer i forhold til bærebølge-til-støy forholdet. Ulempen ved fasemodulasjon er at den ved å oppnå større signal-til-støy forhold, breder seg over større båndbredde.
Mick Glossop

**Mick Glossop** (født 18. mars 1949 i Nottinghamshire) er en engelsk plateprodusent og lydtekniker kjent for sitt teknikerarbeid med new wave og punk–grupper som Magazine, Public Image Ltd, Penetration og The Ruts. Glossop har også hatt stor suksess som plateprodusent gjennom 1980-tallet og utover med artister og band som The Waterboys, Furniture, The Wonderstuff, Van Morrison, Mike Oldfield, David Bedford, Tangerine Dream, Frank Zappa, Ian Gillan og John Lee Hooker.

## Biografi
Glossop hadde bakgrunn fra små bandprosjekter og et kortvarig universitetsopphold innen elektronikk da hans musikalske karriere startet. I 1970 ble han forespurt om å være assisterende lydtekniker i * Wessex Studios* under innspillingen av *«[[Lizard]]»*, som var det tredje i rekken av King Crimson. Etter denne jobben var han assisterende lydtekniker på flere innspillinger av The Moody Blues, Georgie Fame, Alan Price og Stevie Wonder før han omsider flyttet til *Nova Studios* i Marble Arch i 1972. Her fortsatte han med samme jobb med band og artister som Joe Cocker, The Sweet, Paul Ryan, Jade Warrior og Billie Davis for etterhvert å bli forfremmet til lydtekniker.

I 1973 fikk Glossop tilbud om et års engasjement som lydtekniker i Montréal, hvor han ble kjent med den franske delen av musikkindustrien. Som følge av dette fikk han i 1974 et tilbud fra det fransk–canadiske bandet Offenbach om å mikse musikken på deres dokumentarvideo fra Frankrike, som var regissert av den kjente franske regissøren Claude Faraldo. I 1975 var han tilbake i Europa og ble siden tilbudt jobben som lydteknikersjef hos Virgin Records og deres studio * The Manor* i Oxfordshire. 

Etter ombyggingen av studioet fikk han muligheten til å arbeide med Mike Oldfield, Mott The Hoople, Kiki Dee, David Bedford, Tangerine Dream og Gong, noe som siden ledet han til arbeider med Van Morrison og Frank Zappa. Gjennom Peter Bardens, som var en tidligere keyboardist i Van Morrison, ble han også forespurt om å være medprodusent i Camels utgivelse *«[[Breathless]]»* i 1978.

Året etter dro Glossop til det nybygde studioet *The Townhouse* i London, som på den tiden ble regnet som et av verdens beste innspillingsstudio. I 1980 forlot likevel Virgin Records og startet som frilanser hvor han arbeidet med flere prosjekter som blant andre 15 album med Van Morrison,  utgivelsen *«Joe’s Garage»* av Frank Zappa, fire album med Lloyd Cole, *«Magic»* av Ian Gillan, *«Making Contact»* av UFO, *«The Whole Of The Moon»* og *«This Is The Sea»* av The Waterboys, *«Never Loved Elvis»* og *«The Size Of A Cow»* av The Wonderstuff, nummer én–singelen, *«Dizzy»* av samme gruppe, og *«The Happy Club»* av Bob Geldof. Som følge av suksessen fra disse utgivelsene har Glossop anskaffet sitt eget studio hvor han har jobbet siden. Innen filmindustrien har Glossop for øvrig vært musikkansvarlig for filmen *«[[The 51st State]]»*, med Samuel L. Jackson i hovedrollen.

## Eksterne lenker
*  Mick Glossops personlige hjemmeside
*  Record production.com – Biografi om Mick Glossop
*  Rajaz.co.uk – Intervju med Mick Glossop angående arbeid med Camel
Bente Slaatten

**Bente Gro Herlofsen Slaatten** (født 10. juni 1958 i Kristiansund) var forbundsleder i Norsk Sykepleierforbund i perioden 1998–2007. I 2008 ble hun kommunikasjonsdirektør i det norske gjødsel- og kjemikalieselskapet Yara, som er verdens største leverandør av plantenæring. Fra oktober 2009 ble hun konserndirektør for kommunikasjon i samme firma.

Slaatten har tidligere jobbet som sykepleier i lederstilling og hatt ulike posisjoner i Kommunenes Sentralforbund, før hun i 1995 ble forhandlingssjef i NSF.

Slaatten har hatt en rekke tillits- og styreverv. Fra 2020 er hun valgt inn som varamedlem i kommunestyret i Asker for Høyre, og medlem av utvalg for velferd og utvalg for medborgerskap. 

## Kilder
* Kommunens oversikt over folkevalgte i nye Asker kommune
Anthony Berkeley Cox

**Anthony Berkeley Cox** (født 5. juli 1893, død 9. mars 1971) var en engelsk forfatter som skrev under en rekke pseudonymer, blant annet Francis Iles, Anthony Berkeley og A. Monmouth Platts. Som forfatter av kriminalromaner arbeidet med å fornye sjangeren.

Anthony Berkeley Cox studerte ved Universitetet i Oxford. Han tjenestegjorde under den første verdenskrig som løytnant i hæren, og pådro seg livsvarige skader etter å ha blitt gasset. Inntil han ble forfatter på heltid, livnærte han seg som eiendomsmegler og forretningsmann.

I den klassiske detektivhistoriens gullalder ble han regnet som en av de fremste, britiske forfatterne innen sjangeren. Han var blant grunnleggerne av The Detection Club.

Til tross for at han var grunnlegger og senere sekretær i The Detection Club, som hadde sine egne, strenge regler for hva som var «tillatt» i et skikkelig kriminalmysterium, arbeidet Cox målbevisst med å fornye genren. Han regnes som en av de første som eksperimenterte med den psykologiske kriminalromanen og som en fornyer av britisk kriminallitteratur.

Utover sitt kriminallitterære forfatterskap skrev han også humor, blant annet for magasinene *Punch* og *The Humorist*.

## Bibliografi

### Som Anthony Berkeley
* *The Layton Court Mystery* (1925)
* *The Wychford Poisoning Case* (1926)
* *Professor On Paws* (1926)
* *Roger Sheringham and the Vane Mystery* (1927), også utgitt som *The Mystery at Lovers' Cave*
* *Mr Priestley's Problem* (1927), også utgitt som *The Amateur Crime*
* *The Silk Stocking Murders* (1928)
* *The Poisoned Chocolates Case* (1929)
* *The Piccadilly Murder* (1929)
* *The Second Shot* (1930)
* *Top Storey Murder* (1931)
* *Murder in the Basement* (1932)
* *Jumping Jenny* (1933), også utgitt som *Dead Mrs. Stratton*
* *Panic Party* (1934), også utgitt som *Mr Pidgeon's Island*
* *Not to Be Taken* (1937), også utgitt som *A Puzzle in Poison*
* *Trial and Error* (1937)
* *The Scoop and Behind the Screen* &ndash; stafettroman skrevet sammen med flere medlemmer av The Detection Club (1983)* opprinnelig utgitt som føljetong 1931-1932
* *Death in the House* (1939)
* *The Roger Sheringham Stories* (1994)
* *The Avenging Chance and Other Mysteries from Roger Sheringham's Casebook* (2004)

=== Som Francis Iles ===
* *Malice Aforethought* (1931)
* *Before the Fact* (1932)
* *The Rattenbury Case* (1936)
* *As For The Woman* (1939)

=== Som A. Monmouth Platts ===
* *Cicely Disappears* (1927)

=== Oversettelser til norsk ===


== Priser og utmerkelser ==
* [[The Martin Beck Award]] for beste krimroman oversatt til svensk [[1974]], for *Brottslig avsikt* (*Malice Aforethought'')

## Referanser


## Eksterne lenker
* Classiccrimefiction.com: Anthony Berkeley/ Francis Iles
* Anthony Berkeley
* Fantasticfiiction.co.uk: Anthony Berkeley
Indre Finnmark

**Indre Finnmark** (nordsamisk: *Sis-Finnmárku*) er et distrikt i Finnmark fylke i Nord-Norge, som omfatter størstedelen av Finnmarksvidda. Det har et samlet areal på 15&nbsp;160 km² med 5&nbsp;619 innbyggere pr 1. april 2013, fordelt på de to kommunene Kautokeino (Guovdageaidnu) og Karasjok (Kárásjohka). Kautokeino er landets største og Karasjok landets nest største kommune i utstrekning.

Området har sterke innslag av samisk befolkning, språk og kultur. Sametinget og Sameradioen har tilhold i Karasjok. Distriktet inngår i *[[Tiltakssonen i Finnmark og Nord-Troms]]*, som omfattes av særlig gunstige distriktspolitiske bestemmelser.

## Kommuner i Indre Finnmark

Indre Finnmark består i dag av to kommuner, som tidligere begge var en del av Kistrand kommune (nå Porsanger). Kautokeino ble skilt ut som egen kommune i 1861, Karasjok i 1873.  

## Administrative inndelinger
* Kautokeino inngikk i det tidligere Altens fogderi, Karasjok inngikk i Tanens fogderi (se fogderi).
* Kommunene deltar i regionrådet Ávjovárri urfolksregion.
* Distriktet tilhører domsmyndighetsområdet til Indre og Østre Finnmark tingrett under Hålogaland lagdømme.
* Distriktet tilhører virkeområdet for Indre Finnmark prosti under Nord-Hålogaland bispedømme i Den norske kirke.

## Tettsteder
Rangert etter innbyggertall (2012). Kommunenavn i parentes.

*Karasjok – 1 885 (Karasjok)
*Kautokeino – 1 354 (Kautokeino)

## Referanser


## Eksterne lenker
* Tiltakssonen
* Sametinget
Dagfinn

**Dagfinn** er et mannsnavn med opprinnelse i det norrøne navnet *Dagfinnr* eller *Dagfidr*, som er dannet av det norrøne ordet *dagr*, «dag» eller guden Dag, og det urnordiske ordet  *finnr*, «finne».

## Utbredelse
Navnet *Dagfinnr* er kjent i Norge fra tidlig middelalder (1200-tallet), men er kjent på Orknøyene allerede på 1000-tallet. 

Navnet *Dagfinn* var vanlig i Norge fra 1920- til 1950-årene og hadde en popularitetstopp med 0,4 % i 1945.

Dagfinn er i dag noe brukt i Norge, og er svært sjeldent i andre land.

|}

## Kjente personer med navnet

Personene i listen er ordnet kronologisk etter fødselsår.
* Dagfinn Bonde, (død 1237), lendemann i Håkon Håkonssons saga.
* Dagfin Werenskiold (1892–1977), norsk maler og billedhugger
* Dagfinn Føllesdal (1932–2026), norsk filosof
* Dagfinn Bakke (1933–2019), norsk maler, avistegner og illustratør
* Dagfinn Hjertenes (1943–2006), norsk politiker
* Dagfinn Sundsbø (født 1946), norsk politiker
* Dagfin Brodtkorb (født 1947), norsk forskningsleder
* Dagfinn Winje (født 1949), norsk psykolog
* Dagfinn Nordbø (født 1955), norsk humorist og tekstforfatter
* Dagfinn Høybråten (født 1957), norsk politiker og leder av Kristelig Folkeparti
* Dagfinn Kolberg (født 1962), norsk musiker, naturfotograf, forfatter og skribent
* Dagfinn Rime (født 1968), norsk forskningsleder
* Dagfinn Enerly (født 1972), norsk fotballspiller
* Dagfinn Lyngbø (født 1972), norsk standup-komiker
* Dagfin Hjorth Hovind (født 1978), norsk musikkprodusent og gitarist
* Dagfin Henriksen, norsk skipsreder

## Se også
* *[[God kveld, Dagfinn]]*, en norsk humorserie på TV 2 i 2003

## Navnedag
*Dagfinn* har navnedag i Norge.

## Referanser


## Eksterne lenker
*
Dansk alen

**Dansk alen** er en fellesbetegnelse som omfatter **lybsk alen** (herunder også **jysk** og **fynsk alen**) og **sjællandsk alen**. Uansett hvilket alen som ble benyttet utgjorde det alltid 1/3 favn eller 2 fot, subsidiert 24 tommer.

Danmark tilsluttet seg meterkonvensjonen av 20. mai 1875 ved lov av 6. august samme år, men loven om innføring av metersystemet som dansk mål kom først i 1907. Det vil si at i 1875 ble altså kun fotens lengde satt i relasjon til meter ved lov. Den utgjorde da 31,38535 cm og påvirket dermed også alen og tommer.

## Lybsk, jysk og fynsk alen
*Lybsk alen* (også kalt *jysk alen* og *fynsk alen*, opprinnelig *Lübecker elle*) utgjorde ca. 57,505 cm i perioden ca. 1500&ndash;1700 og var i bruk over store deler av spesielt Jylland. I Sønderjylland og Sydslesvig (nå del av Tyskland) ble det kalt lybsk alen. I resten av Jylland gjerne jysk alen, og på øya Fyn helst fynsk alen. Som andre alen kan disse ha variert fra tid til tid og sted til sted. Alle tre tilsvarte 2 lybske fot. I forbindelse med at metersystemet ble innført i Danmark ble verdien av et lybsk alen satt til 57,52 cm.

## Sjællandsk alen

*Sjællandsk alen* utgjorde ca. 63,256 cm i middelalderen og fram til 1. mai 1683, da et nytt mål- og vektsystem ble innført i Danmark – det såkalte *fotsystemet*. Fram til da hadde alensystemet rådet. Alt i 1541 hadde imidlertid kongen bestemt at sjællansk alen skulle gjøres gjeldende i hele Danmark-Norge og fra 1615 var dette det eneste lovlige alnet ved kjøp og salg. Det forhindret imidlertid ikke at folk brukte andre alen lokalt, så man kan slutte at alnet også har variert mye i Danmark.

Det nye mål- og vektsystemet ble tilrettelagt av den danske astronomen Ole Christensen Rømer (1644&ndash;1710) og var fundamentert på rhinsk fot (31,402 cm), slik at sjællansk alen fra 1683 ble lik 2 rhinske fot eller 62,804 cm. Imidlertid viste det seg snart at Rømes definisjon av den rhinske foten var bygget på en feilanalyse. Den ble derfor fra og med 10. januar 1698 omdefinert som 31,38535 cm, og herunder ble sjællandsk alen også justert til 62,7707. Denne lengden holdt seg slik til i 1820, da foten med forordning ble satt til 31,375 cm og alnet derav ble 62,75 cm (som i Norge). Imidlertid blir denne forordningen opphevet i 1835 og foten satt til 31,385 cm, slik at alnet fra da av utgjorde 62,77 cm. Denne holdt seg slik til danskene gikk over til metersystemet i 1907.

På Vestsjælland fantes også et lokalt kortere alen, kalt *Skælskøralen*, som skal ha vært omkring 56,5 cm langt. Det er imidlertid uvisst i hvilken grad dette var i bruk utenfor Skælskør på Sjælland.

## Tabell over gamle norske enheter for lengde

Danske alen var gjeldende i Norge fra 1541 til 1824.

## Se også
* Alen
Vindbjart Fotballklubb

**Vindbjart Fotballklubb** (stiftet 30. mai 1896) er en fotballklubb fra Vennesla i Agder.

## Historikk
6. mai 2015 stod laget for en cupbombe da de slo IK Start 4-0 i andre runde i cupen, noe som skapte nasjonale overskrifter .  Dette var Vindbjarts første seier over Start i en obligatorisk kamp.

## Tabellen
   

## Serien

Grønt markerer opprykk, mens rødt er nedrykk.

## Spillerstall
Oppdatert 8. mai 2017

## Kjente spillere
Dette er spillere som har spilt én eller flere sesonger i klubben og har tidligere eller senere i karrièren spilt på øverste nivå.
* Ali Al Gashamy
* Øyvind Gausdal
* Raymond Hofstædter
* Avni Pepa
* Daniel Aase
* Simon Larsen
* Henrik Robstad

## Referanser


## Eksterne lenker
*
Pluralisme (vitenskap)

** Klassisk pluralisme** (også kalt ’empirisk demokratiteori’).
Fremste representanter: David Truman og Robert A. Dahl.
Bygger delvis videre på Schumpeters teorifundament:
Politikk er styrt av egeninteresse.
’Klassisk’ demokratiteori er for idealistisk og for lite basert på de faktiske forhold; den må gjøres mer ’realistisk’.
Demokrati betyr i moderne samfunn at folket velger de politiske lederne – ikke at det er folket som styrer.
Pluralismen brakte organisasjonene inn i politisk analyse.
Ulike typer sammenslutninger spiller en formidler- eller bufferrolle mellom individer og myndigheter.
Sammenslutningene tar form av interesse- eller pressgrupper, og blir som sådan formidlere for velgernes interesser og oppfatninger overfor myndighetene, og slik det fremste uttrykk for det moderne demokrati.
For å bevare slike grupper som demokratiske uttrykk må myndighetene beskytte alle gruppers like organisasjonsrett hindre én gruppe i å undergrave de andres organisasjonsrett.

Politikken arter seg som et forhandlingsspill mellom myndigheter og interessegrupper.
Staten utgjør ikke noe kraftig maktsentrum i det pol. system.
De ulike etatene er selv deltakere i forhandlingsspillet.
Myndighetenes overordnede oppgave er å megle frem løsninger som de stridende interessene kan være rimelig fornøyde med.
Stabiliteten i systemet sikres ved at de mange særinteressene oppveier og balanserer hverandre.
Frykten for flertallstyranni er grunnløs, fordi en majoritet alltid er dannet av mange konkurrerende minoriteter.
Demokrati er ikke flertallsstyre, men styre ved de mange mindretall.
Demokrati defineres ikke på ideell, men empirisk basis:
’Demokrati er den styreform som praktiseres i de land som vanligvis regnes som demokratiske’ (R.A. Dahl).
Reiser problemer om forholdet mellom deskriptive og normative utsagn.

Lavt politisk engasjement problematiseres ikke.
Tas tvert imot som uttrykk for at demokratiet fungerer godt.
Stort politisk engasjement kan derimot være skadelig fordi det fungerer splittende og polariserende på samfunnet.
Tyder på at posisjonen ikke er ’nøytral’ (som den hevdet), men en implisitt forsvarer av status quo.
Et hovedpunkt i kritikken mot pluralismen er at forhandlingsstyrke er ulikt fordelt mellom samfunnsgrupper.
Ressursfordeling som skjer på grunnlag av hva hver gruppe kan mobilisere av ressurser for egne krav blir derfor urettferdig.

Nypluralisme (Representanter: Robert A. Dahl/Charles Lindblom)
Tar et (delvis) oppgjør med egne gamle standpunkter.
Ulikhet som skapes i økonomien er kilde til politisk ulikhet.
Løsning: Økonomien må demokratiseres gjennom innføring av kooperativt eierskap og kontroll over produksjonsmidlene.
Hans Stormoen

**Hans Stormoen** (født 29. mai 1906 i Bergen, død 4. april 1979) var en norsk skuespiller.

Stormoen debuterte på Den Nationale Scene i 1934 hvor han var ansatt til 1941. Etter krigen var han ved Trøndelag Teater og Riksteatret. Han hadde også gjestespill ved andre teatre.

Hans Stormoen var halvbror av Harald Stormoen. Han var gift to ganger først med Vesla Stenersen, og senere med Lill Egede Nissen. Han er far til Anne Stenersen og Hans Marius Stormoen.

Han er kjent for roller som Vingrisen i *Vår ære og vår makt*, Karlanner i *Bøddelen* av Lagerkvist, Courbet i *Nederlaget*, Puntilla i *Herr Puntilla og drengen hans Matti*. Han hadde dessuten en rekke Holberg-oppgaver, både som skuespiller og regissør.

## Referanser


## Eksterne lenker
* 
* www.danskefilm.dk
Ophiderinae

* *[[Ascalapha]]*
* *[[Lygephila]]*
* *[[Laspeyra]]*
* *[[Tyta]]*

**Ophiderinae** er en gruppe som i noen klassifikasjoner omfatter en lang rekke arter av nattfly (Noctuidae). Her er mange av disse artene fordelt på andre underfamilier, såsom Catocalinae, Calpinae, Rivulinae og Tytinae. Kjente arter som av og til plasseres i Ophiderinae er de kjempestore, amerikanske dødsvarselflyene (''Ascalapha'') og vikkefly (slekten ''Lygephila'', med tre arter i Norge.)

## Eksterne lenker
*
Kozani

**Kozani** (gresk: Κοζάνη) er hovedstaden i den regionale enheten og prefekturet Kozani prefektur og er en periferi i Vest-Makedonia i Hellas. Den ligger i den nordlige delen av elvedalen Aliakmonas, 710 meter over havnivået, 15 km nordvest for den kunstige innsjøen Polyfytos, 120 km sørvest for Thessaloniki, mellom fjellene Pieria, Vermio, Vourinos og Askio. Befolkningen er beregnet til rundt 50 000. Klimaet i området er kontinentalt med kalde og tørre vintre og varm somre.

## Beskrivelse

I Kozani ligger Den teknologiske høyskolen i Vest-Makedonia og Universitetet i Vest-Makedonia med rundt 15 000 studenter fra hele Hellas og andre land. Byen er også sete for Vest-Makedonias ankedomstol, politidepartement, brannbrigade, og hovedkvarteret for Første greske armékorps i den greske hær og biskopen av Servia og Kozani.

Et av de viktigste aspektene av lokal folkeminne er Kozanis karneval ved slutten av vinteren som har beholdt mye av den grove bespottelsen i oldtidens dionysiske kult. Kozani er kjent i Hellas og utenlands for produksjon av safran *(Krokos Kozanis)* i den nærliggende byen Krokos.

Kozani er et transportknutepunkt mellom Sentral-Makedonia, Thessalia og Epirus. Den nærmeste flyplassen er Kozanis nasjonale flyplass, kalt for «Filippos» (etter Filip II av Makedonia), som ligger 4 km fra byen, IATA-kode er KZI. Kozani er lokalisert i nærheten av motorvegen Egnatia som knytter kysten av Det joniske hav med Thessaloniki og den tyrkiske grense.

## Etymologi
I henhold til den rådende mening i Hellas kommer navnet Kozani fra landsbyen Epirus Kósdiani hvor tradisjonen hevder at de første bosetterne av Kozani kom fra i 1392. Bosetningen ble ført kalt for Kózdiani som deretter ble endret til Kóziani og til sist endte opp med Kozáni.

## Personer
* Anna Diamantopoulou, politiker
* Georgios Lassanis, gresk opprører
* Ieroklis Stoltidis, gresk fotballspiller

## Referanser


## Eksterne lenker
* 
* Kozani
* Universitetet i Vest-Makedonia (engelsk og gresk)
* Kozani, Macedonian Heritage
Paranoid personlighetsforstyrrelse

Det karakteristiske med **paranoid personlighetsforstyrrelse** (F60.0 i ICD-10) er sensitivitet og mistroiskhet overfor hva andre sier og gjør. Personer med paranoid personlighetsforstyrrelse er følsomme, sårbare og nærtakende. De oppfatter verden som uvennlig og farlig, er mistenksomme, alltid på vakt – og de forventer å bli utnyttet av andre. 
Mennesker med paranoid personlighetsforstyrrelser er ofte fiendtlige, irritable og vrede. De har ikke alltid kontakt med egne følelser, alle feiltagelser og problemer tilskrives andre og de opplever ofte at de "alltid har rett".
De paranoide overvurderer som oftest sine egne evner og ligger ofte i strid med andre.
Disse karaktertrekkene vanskeliggjør sosiale og arbeidsmessige relasjoner.
Paranoide er ofte i strid med personer som har autoritet over dem, og de søker jobber der de er sin egen herre.
Under press kan paranoide ha paranoide psykotiske episoder.
Karaktertrekkene sees spesielt tydelig i situasjoner der det er nye krav og oppgaver.
Den paranoide betegnes ofte som sensitiv for de følelser av skam og skyld lett oppstår.
Man vet lite nøyaktig om hvorfor enkelte personer utvikler patologiske paranoide personlighetstrekk ut over at det er et komplisert samspill mellom genetiske og miljømessige faktorer.

## Symptomer
For å oppfylle kriteriene for en paranoid personlighetsforstyrrelse skal man i tillegg til de generelle kriterier for personlighetsfortstyrrelse ha minst tre av følgende personlighetstrekk stabilt vedvarende over tid:

*Overfølsomhet overfor avvisning og nederlag
*Tendens til å bære nag
*Mistenksomhet og lett for å feiltolke andres nøytrale eller vennlige handlinger som noe fiendtlig eller hånlig
*Kamppreget holdning om egne rettigheter som ikke samsvarer med situasjonen eller omgivelsene
*Tilbakevendende ubegrunnet mistanke om partners utroskap
*Selvhenføring og overdrivelse av egen betydning
*Ser ofte konspirasjoner

## Differensialdiagnoser
Mennesker med paranoid personlighetsforstyrrelser er vanligvis ikke psykotiske. De skiller seg fra paranoide schizofrene ved å ikke ha bisarre tankeforstyrrelser og hallusinasjoner. For mennesker som lever i vanskelige miljøer, som for eksempel rusmiljøer, kan det være vanskelige å skille mellom hva som er paranoiditet og hva som er adekvat skepsis til andre. 

## Behandling
En individuell psykoterapeutisk behandling er ofte å foretrekke, men behandlingen er vanskelig å gjennomføre. Deltagelse i gruppeterapi er svært vanskelig for mennesker med paranoide personlighetstrekk. Det er sjeldent at disse menneskene selv oppsøker behandling. Det er viktig at pasienten føler verdighet og respekt fra behandler i den terapeutiske relasjonen. Hvis den paranoide føler seg ydmyket i vil det i betydelig grad vanskeliggjøre behandlingen. 
Det finnes lite dokumentasjon for at medikamentell behandling har positiv effekt på paranoide personlighetstrekk.

## Se også
*Personlighetsforstyrrelse

## Eksterne lenker
* Helsebibliotekets sider om personlighetsforstyrrelser
Emosjonelt ustabil personlighetsforstyrrelse

**Emosjonelt ustabil personlighetsforstyrrelse** (F60.3 i ICD-10) kjennetegnes av impulsiv atferd, kranglevorne oppførsel, tendens til å havne i konflikter, og emosjonelt ustabil atferd. Tilstanden deles i to typer: impulsiv type og borderline type.   

Diagnosen har mye til felles med diagnosen borderline personlighetsforstyrrelse fra det amerikanske diagnosesystemet DSM-V. 

Både i fagmiljøer og i mer uformelle sammenhenger, benyttes begrepene emosjonelt ustabil og borderline noe om hverandre.   

## Symptomer i ICD 10

ICD 10 definerer følgende symptomer for diagnosen emosjonell ustabil personlighetsforstyrrelse:

* Preget av en bestemt tendens til å handle impulsivt og uten hensyn til konsekvensene; stemningen er uforutsigbar og lunefull.
* Det er en risiko for følelsesutbrudd og en manglende evne til å kontrollere atferdseksplosjonene
* Det er en tendens til kranglevoren oppførsel og å havne i konflikter med andre, spesielt når impulsive handlinger hindres eller sensureres.

En skiller mellom to typer av emosjonelt ustabil personlighetsforstyrrelse: Den impulsive typen og borderline-typen:

### Den impulsive typen
En har i tillegg symptomet:

* Preget hovedsakelig av emosjonell ustabilitet og mangel på impulskontroll. Denne personlighetstypen skiller seg fra bordelinetypen, ved at problemene har rot i impulsivitetsproblematikk.

### Borderline typen
En har i tillegg symptomet:

* Karakterisert i tillegg av forstyrrelser i selvbilde, mål og indre preferanser, av kroniske tomhetsfølelser, av intense og ustabile mellommenneskelige relasjoner, og av en tendens til selvdestruktiv atferd, inkludert selvmordsatferd og -forsøk. Denne personlighetstypen skiller seg fra impulsive typen ved at en har problemer med intense og ustabile mellommenneskelige relasjoner, tendens til selvdestruktiv atferd, samt selvmordsatferd (trusler om selvmord) og -forsøk.

## Behandling
Den foretrukne behandling er psykoterapi, og det er relativ god evidens for at strukturerende og langvarige psykoanalytiske og kognitive programmer har god effekt. Behandlingen tar utgangspunkt i pasientenes spesielle problemstillinger. Forskning viser at det tar minimum ½-1 år med intensiv behandling før man kan forvente å se bedring i borderline pasientenes tilstand, og stabilitet i tilstanden etter 1-2 år. Behandlingen er vanskelig, hovedsakelig fordi pasienten er så impulsiv, og har så vanskelig med å etablere stabile emosjonelle relasjoner.

## Differensialdiagnoser
Tilstanden kan ha noen delvis overlappende symptomer med andre personlighetsforstyrrelser som for eksempel dramatiserende og dyssosial personlighetsforstyrrelse. Emosjonelt ustabil personlighetsforstyrrelse kan også i noen tilfeller være vanskelig å skille fra ADHD og forskjellige former for bipolar lidelse. Ofte har personer som fyller kriteriene til emosjonelt ustabil personlighetsforstyrrelse vært eksponert for en eller gjentatte traumatiske hendelser og kan ha en komorbid PTSD.

## Se også
*Personlighetsforstyrrelse
*PTSD
*ADHD

## Referanser


## Eksterne lenker
* Helsebibliotekets sider om personlighetsforstyrrelser
Najad 355

**Najad 355** er en kjølbåt, det vil si en seilbåt med kjøl, som ble konstruert i 2006 av det kjente konstruktørlag Judel/Vrolijk.

## Kilder
* SEILbåtkatalogen online: Najad 355 Besøkt 13. november 2007
* Najad.se Besøkt 13. november 2007
* Volvo Pentas online database Besøkt 4. november 2008